Серік Ишанұлы Мұхамеджанов — Қазақстан Энциклопедиясы
"Серік Ишанұлы Мұхамеджанов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Серік Ишанұлы Мұхамеджанов — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Серік Ишанұлы Мұхамеджанов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 186
TEXT: Қазақстан Энциклопедиясы Серік Ишанұлы Мұхамеджанов – ғалым, геология ғылымының докторы, профессор, Қазақстан өзге ұлттар Академиясының академигі. Қазақ таукен металлургия институтын бітірген. 1949 – 1965 жылы Қазақстан ұлттық Академиясының Геология институтында, 1965 – 1991 жылы Гидрогеология және гидрофизика институтында, 1991 – 93 жылы васхнилде, ал 1993 жылдан қазіргі ҚазөТУ-да ғылым-педагогика қызмет және “Ыстық су” ғылым-өндірістік ассоциациясының жетекшісі қызметтерін атқарады. Негізгі ғылыми еңбектері платформалық-тауаралық және Орталық Қазақстанның гидрогеологиялық кен аймағында артезиан бассейндері түзілуінің заңдылықтарын зерттеуге арналған. Мұхамеджанов Серік Мұхамеджанұлы Шідерті өзені бассейнінің жер асты суларының қалыптасу заңдылықтарын зерттеді, оның ғылыми ізденістерінің нәтижесінде осы өзен аңғары арқылы Ертіс – Қарағанды каналы салынды. Қазақстанның солтүстік-батыс бөлігінде жүргізген гидрогеологиялық зерттеулерінің нәтижесінде артезиан суларының орналасу, таралу, қалыптасу заңдылықтары және ресурстар қоры туралы мәліметтер алынды. Жер асты суларын, оның ішінде артезиан суларын пайдаланудың ғылыми-тәжірибелік ұсынысын жасап, өндіріске енгізді. Оның басшылығымен Балқаш – Алакөл өңірінде, Зайсан көлінде бассейнінде, Тарбағатай мен Іле тауларында, Семей өңіріндегі Ертіс маңында, Солтүстік-шығыс Қазақстанда гидрогеологиялық зерттеулер жүргізілген. 350-ден аса ғылыми еңбек жазды. “Құрмет белгісі” орденімен және бірнеше медальдармен марапатталған. Қазақстан ұлттық Академиясының Ш. Уәлиханов атындағы сыйлық лауреаты. Қазақ Энциклопедиясы } }}} } }}} | Бұл үлгі мақалаларды автоматты түрде қосады
